Joulukuu 2012

Uusi tehokkaampi hiomanauha

Norton lanseeraa uuden hiomanauhavalikoiman metallin hiontaan. Uusi Blue Force -hiomanauha poistaa jopa 60 % nopeammin ainetta kuin tavalliset hiomanauhat.

Hiomanauhassa käytettävä hioma-aine on aivan uudentyyppinen. Uudelleen kehitetty ja patentoitu mikrorakenteinen Norzon hioma-aine vapauttaa hionnan aikana jatkuvasti uusia teräviä jyviä. Pitkänomaiset ja terävät hiomajyvät ovat pystyssä selkäaineessa, mikä valmistajan mukaan takaa pitkän kestoiän ja tehokkaamman aineenpoiston. Selkäaine on vahvaa polyesteriä, joka kestää kulutusta ja tekee nauhasta pitkäikäisen. Nauhaa on saatavissa myös lämpöä vähentävällä Supersize-pinnoitteella, joka pienentää hiottavan työkappaleen palamisriskiä.

Uusia hiomanauhoja on saatavissa jyväkoossa 24-120. Ne on ensisijaisesti tarkoitettu ruostumattoman teräksen hiontaan, mutta toimivat myös erittäin hyvin hiiliteräksen ja alumiinin hionnassa. Nauhat soveltuvat backstand-koneiden sekä automatisoituun että manuaaliseen hiontaan kuten valukappaleiden, turbiiniterien, ohutlevyjen ja muiden teräsrakenteiden hiontaan. Ne soveltuvat myös konepajateollisuussa, rauta- ja terästeollisuudessa, valimoissa ja mekaanisissa konepajoissa suoritettavaan hiontaan, jossa tarvitaan suurta aineenpoistoa, muotoilua ja pinnan viimeistelyä.

”Uuden Blue Force –hiomanauhan käyttö lyhentää hioma-aikaa, mikä puolestaan lisää tehokkuutta ja laskee hionnan kokonaiskustannuksia”, toteaa Timo Sutinen, Saint-Gobain Abrasives AB:n myyntijohtaja.

Katso myös www.saint-gobain-abrasives.com